1818 උඩරට නිදහස් අරගලය වෙනුවෙන් නායකත්වය දුන් වීර කැප්පෙටිපොළ රණවිරුවන් ඉංග්‍රීසීන්ට විරුද්ධ කඳවුරු ගැසූ බිමක ඉංශ්‍රීසි ජාතික සර් එඩ්වඩ් බාන්ස් ආණ්ඩුකාරවරයා විසින් නිර්මාණය කළ නුවරඑළිය නගරයට 2018 අගෝස්තු 11 දිනට පුරා අවුරුදු 190ක් සපිරේ. 1815 මාර්තු 02 දින මහනුවර මහමලුවේදී සිංහල උඩරට නිලමේවරු හා ඉංග්‍රීසීන් විසින් අත්සන් තැබූ ඓතිහාසික උඩරට ගිවිසුමේ අඩංගු කොන්දේසි ඉංග්‍රීසීන් විසින් දැඩි ලෙස උල්ලංඝනය කිරීම නිසා දෑ හිතකාමීන් විසින් ඉංග්‍රීසීන්ට විරුද්ධව ඌව ප්‍රධාන කරගත් 1818 උඩරට මහ නිදහස් අරගලය ආරම්භ කරනු ලැබ ඇත.